# Jurnalul Oficial C 112A/30 m

| | ISSN 1977-1029 |
| --- | --- |
| Jurnalul Oficial
  al Uniunii Europene | C 112A |
| | |
| Ediţia în limba română | Comunicări şi informări | Anul 5930 martie 2016 |

ISSN 1977-1029

Jurnalul Oficial

al Uniunii Europene

C 112A

Ediţia în limba română

Comunicări şi informări

Anul 5930 martie 2016

---

| Informarea nr. | Cuprins | Pagina |
| --- | --- | --- |
| | V   Anunţuri |
| | PROCEDURI ADMINISTRATIVE |
| | Curtea de Justiție a Uniunii Europene |
| 2016/C 112A/01 | Apel pentru depunerea de candidaturi | 1 |

Informarea nr.

Cuprins

Pagina

V   Anunţuri

PROCEDURI ADMINISTRATIVE

Curtea de Justiție a Uniunii Europene

2016/C 112A/01

Apel pentru depunerea de candidaturi

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Curtea de Justiție a Uniunii Europene

| 30.3.2016 | RO | Jurnalul Oficial al Uniunii Europene | CA 112/1 |
| --- | --- | --- | --- |

30.3.2016

RO

Jurnalul Oficial al Uniunii Europene

CA 112/1

---

APEL PENTRU DEPUNEREA DE CANDIDATURI

(2016/C 112 A/01)

Postul de director general (gradele AD 15-AD 16) al Direcției generale de traduceri din cadrul Curții de Justiție a Uniunii Europene de la Luxemburg este vacant. Acest post urmează să fie ocupat potrivit articolului 29 alineatul (2) din Statutul funcționarilor Uniunii Europene.

NATURA ATRIBUȚIILOR ȘI CONDIȚII IMPUSE

Sub autoritatea grefierului Curții de Justiție a Uniunii Europene, directorul general al Direcției generale de traduceri este responsabil pentru activitatea acestei direcții generale. Această direcție generală (1) asigură serviciul de traducere juridică al Curții de Justiție a Uniunii Europene și contribuie la respectarea regimului lingvistic al instanțelor care fac parte din această instituție, atât în ceea ce privește examinarea procedurilor, cât și în ceea ce privește publicarea jurisprudenței. Acest serviciu este compus din aproximativ 900 de persoane, dintre care mai mult de 600 sunt juriști lingviști, și recurge la serviciile unui număr semnificativ de colaboratori free-lance.

Directorul general al Direcției generale de traduceri are sarcina să gestioneze și să coordoneze activitatea directorilor, a șefilor de unități lingvistice și a șefilor de unități funcționale din cadrul direcției generale. El cooperează în mod eficient, în îndeplinirea atribuțiilor sale, cu ceilalți directori generali și cu șefii serviciilor instituției.

Directorul general trebuie să dispună de competențe necesare pentru administrarea și coordonarea lucrărilor unei entități administrative importante. Astfel, el trebuie să aibă competențe de organizare deosebite și să fie capabil să adapteze structura direcției generale la evoluția sistemului jurisdicțional. De asemenea, el trebuie să aibă competențe deosebite în domeniul relațiilor umane și capacitate de convingere și de motivare în privința colaboratorilor săi.

Administrarea serviciului trebuie să fie inspirată de preocuparea permanentă de adaptare a metodelor aplicate la necesitățile unei munci de natură jurisdicțională, de menținere a unui înalt nivel de calitate a traducerilor și de căutare a oricărui posibil câștig de productivitate, în special prin ameliorarea constantă a organizării, precum și printr-o utilizare generalizată a noilor tehnologii, pentru care directorul general trebuie să dea dovadă de un interes semnificativ, în special pentru instrumentele de asistență pentru traducere.

Cetățean al unuia dintre statele membre ale Uniunii Europene, directorul general al Direcției generale de traduceri trebuie să aibă, având în vedere natura atribuțiilor, o pregătire juridică completă atestată printr-o diplomă universitară.

Se solicită cunoștințe și experiență profesională de o durată minimă de zece ani în legătură cu atribuțiile care urmează a fi îndeplinite. Experiența profesională în administrarea unui serviciu de traducere juridică ar fi apreciată.

Se solicită cunoașterea aprofundată a unei limbi oficiale a Uniunii Europene și cunoașterea foarte bună a altor două limbi oficiale ale Uniunii. Din rațiuni legate de natura serviciului, se solicită o bună cunoaștere a limbilor franceză și engleză.

DEPUNEREA CANDIDATURILOR

Candidaturile pentru acest post trebuie să fie comunicate grefierului Curții de Justiție a Uniunii Europene, exclusiv prin e-mail trimis la adresa DGT-DIR.GEN@curia.europa.eu, până cel târziu la 29 aprilie 2016. Candidaturile trebuie să fie însoțite de un curriculum vitae detaliat și de orice alte înscrisuri utile. De asemenea, candidații trebuie să anexeze la actul lor de candidatură un memoriu de maximum cinci pagini în care să își expună proiectul de management și să precizeze ce anume îi califică, în opinia lor, pentru ocuparea acestui post.

---

(1)  Informații suplimentare cu privire la Curtea de Justiție a Uniunii Europene, precum și cu privire la Direcția generală de traduceri sunt disponibile pe pagina de internet a instituției (www.curia.europa.eu).

---